# data[].attributes.body
Računarska mreža je skup dva ili više računara koji su međusobno povezani kablovima ili na drugi način (npr. bežično), a u svrhu međusobne komunikacije i deljenja podataka.

U računarskoj mreži, osim računara, mogu biti i habovi (razvodnici), svičevi (skretnice, komutatori) i ruteri (usmerivači).

Različite tehnologije mogu se koristiti za prenos podataka s jednog mesta na drugo, uključujući kablove, radio talase i mikrotalasni prenos.

# data[].attributes.body
Klijent-server je arhitektura gde su klijent (korisnik) i server odvojeni ili neravnopravni. Klijent je obično aktivan korisnik, koji šalje zahteve i čeka dok se isti ne ispune, dok je server pasivan, čeka da dobije zahtev koji ispunjava i šalje korisniku. Serveri su obično veoma jake mašine sa dobrim konfiguracijama i karakteristikama.

Peer-to-Peer (P2P) je mreža u kojoj se nalazi mnoštvo klijenata koji su ravnopravni u učešću, a jedino ograničenje je brzina internet veze jednog klijenta. Ovakve mreže se najviše koriste za deljenje dokumenata, video i audio podataka i slično.

# data[].attributes.body
Računarske mreže se mogu podeliti na osnovu:

1. topologije

2. veličine

3. tehnologije prenosa podataka

# data[].attributes.body
Mrežne topologije su načini, vrste i strukture povezivanja računarskih mrežnih elemenata.

Postoji nekoliko vrsta topologije:

1. topologija magistrale

2. topologija zvezde

3. topologija prstena

4. topologija stabla

5. mrežasta topologija

# data[].attributes.body
Na osnovu veličine, računarske mreže se dele na osnovu područja koje pokrivaju. Postoje lokalne i globalne mreže.

Lokalna mreža (LAN - Local Area Network) je skup međusobno povezanih računara (dva ili više) na relativno malom prostoru. Neki periferni uređaji, kao što su štampači, modemi i slično takođe se ubrajaju u ovu mrežu. LAN mreža je obično postavljena u kancelariji, kući, školi i slično.

Globalna mreža (WAN - Wide Area Network) je skup više povezanih LAN mreža koje se nalaze na različitim geografskim lokacijama. Postoji više različitih tehnologija koje omogućavaju prenos podataka sa jednog mesta na drugo. Internet, kao skup mreža na različitim geografskim lokacijama, iako koristi neke od WAN tehnologija, nije WAN mreža.

# data[].attributes.body
Na osnovu tehnologije koja se upotrebljava za prenos podataka, razlikujemo Ethernet (putem kabla) i bežičnu mrežu (WLAN - Wireless Local Area Network).

# data[].attributes.body
Internet je globalna svetska mreža računara ("mreža svih mreža") od više desetina miliona računara međusobno povezanih na različite načine (u lokalnim mrežama, telefonskim linijama, kablovima, satelitskim vezama...). Svaki računar u ovoj mreži može da komunicira sa bilo kojim drugim računarom priključenim na mrežu. Da bi to bilo moguće, moraju biti ispunjena dva uslova:

1. svaki računar mora da ima jedinstvenu adresu u mreži

2. računari za međusobnu komunikaciju moraju da koriste jedinstveni jezik (protokol)

# data[].attributes.body
Adresa računara je jedinstvena za svaki računar u svetu i predstavlja se kombinacijom brojeva (npr. 192.168.1.3). Ovo nije pogodno za pamćenje, pa je uvedena simbolička adresa koja se sastoji iz niza imena razdvojenih tačkama (npr. https://www.google.com).

Domen je grupa računarskih mreža ili računara na internetu pod jedinstvenom administrativnom kontrlolom i održavanjem. Neki od domena su: .rs, .uk, .us, .ru, .com, .edu, .net, .org...

Poddomen je organizaciona celina nekog domena (npr. ustanova u okviru države, odeljenje u preduzeću i slično).

# data[].attributes.body
Povezivanje na internet može se izvršiti na pet načina:

1. preko LAN mreže

2. preko telefonske linije sa biranjem (Dial-up, zastarelo)

3. preko telefonske linije (ADSL)

4. preko kabla za kablovsku televiziju

5. preko bežične mreže

# data[].attributes.body
Neke od osnovnih usluga interneta su:

1. e-mail (elektronska pošta)

2. pretraživanje internet sadržaja (WWW - World Wide Web)

3. primanje, pregledanje i slanje poruka (diskusione grupe)

4. istovremena komunikacija i slanje poruka (ćaskanje; IRC - Internet Relay Chat)

5. prenos datoteka preko interneta (FTP - File Transfer Protocol)

6. telefoniranje preko interneta (npr. Skype)

7. prenos radio i TV programa